Godišnji Izvještaj organizacija civilnog društva (OCD) o provedbi Akcionog plana za provedbu Strategije za reformu sektora pravde (SRSP) u BiH (Izvještajni period, 01.01.2012. - 31.12.2012. godine) (ADI Asocijacija za demokratske inicijative, 2013)
Memorandum o uspostavi mehanizama za praćenje i procjenu provođenja Akcionog plana Strategije za reformu sektora pravde u Bosni i Hercegovini (SRSP-a) potpisan je 2010. godine sa predsjedavajućim Konferencije ministara pravde u BiH i predsjednicima Visokog sudskog i tužilačkog vijeća BiH i Pravosudne komisije Distrikta Brčko BiH. Uspostavljeni mehanizam se oslanja na najbolje prakse demokratskih društava zapadne Evrope te je na taj način poseban i jedinstven ne samo u BiH, već i u zemljama u okruženju u pogledu participativnog monitoringa i evaluacije javnih politika od strane organizacija civilnog društva (u daljem tekstu: OCD). Ovim memorandumom je utvrđena odgovornost pet organizacija civilnog društva za sistematsku procjenu i praćenje implementacije reformskih mjera i aktivnosti Akcionog plana Strategije za reformu sektora pravde u BiH, a to su Asocijacija za demokratske inicijative - ADI, Helsinški komitet za ljudska prava u Bosni i Hercegovini - HK BiH, Udruženje "Vaša prava Bosne i Hercegovine", Biro za ljudska prava Tuzla, Centri civilnih inicijativa - CCI te nakandno pridružena organizacija - PAR Excellence Sarajevo kao šesta članica